# Estadi Al Janoub

L'estadi Al Janoub, anteriorment anomenat estadi Al Wakrah (en àrab: ملعب الوكرة), és un estadi multiusos situat a la ciutat d'Al Wakrah a Qatar. L'estadi compta amb un camp de futbol i una pista d'atletisme, però el recinte s'usa principalment per al futbol. Actualment és la seu oficial del club de futbol Al-Wakrah SC, on es juguen partits de la Lliga de futbol de Qatar. Durant la XV edició dels Jocs Asiàtics de 2006 va ser seu de les competicions futbolístiques.
L'estadi va ser inaugurat el 16 de maig de 2019 durant la final de la Copa de l'Emir de Qatar entre l'Al-Sadd SC i l'Al-Duhail SC disputada davant d'una audiència de 38 678 persones. Serà una de les seus de la Copa del Món de Futbol on està programat que es juguin els partits de la primera ronda i de la segona fase de grups de tot l'any.

## Instal·lacions

Va ser dissenyat per l'aclamada arquitecta britànica-iraquiana Zaha Hadid i el seu estudi d'arquitectura, Zaha Hadid Architects. D'acord amb els dissenyadors, la inspiració per al projecte són les espelmes dels vaixells dhow que es movien a través dels corrents del Golf Pèrsic.
El recinte té una capacitat de 40 000 persones, que es podria reduir a una capacitat de 20 000 seients després de la Copa del Món. El terreny de joc té unes dimensions de 105 × 68 metres quadrats i la superfície del camp de futbol és de gespa d'herba natural. Té un sostre retràctil de 1400 peces que és acompanyat per un sistema de refrigeració capaç de refredar les àrees d'espectadors a 18 °C i el camp de joc a 20 °C. El complex esportiu inclou un saló d'usos múltiples, amb spas i piscines i un centre comercial. Compte amb un gran servei de transports, amb autobusos, taxis i transport ferroviari. L'estadi és a cinc minuts del nou Aeroport Internacional de Doha.

## Copa del Món de Futbol del 2022

| Data | Selecció | Resultat | Selecció | Fase |
| 21 | França | – | Austràlia | Grup D |
| 23 | Suïssa | – | Camerun | Grup G |
| 25 | Tunísia | – | Austràlia | Grup D |
| 27 | Camerun | – | Sèrbia | Grup G |
| 29 | Austràlia | – | Dinamarca | Grup D |
| 1 | Ghana | – | Uruguai | Grup H |
| 5 | 1r Lloc Grup E | – | 2n Lloc Grup F | Vuitens de final |

## Referències

* 1 2 «Al Janoub Stadium / Zaha Hadid Architects» (en anglès). ArchDaily, 18-05-2019. [Consulta: 10 juliol 2021].
* ↑ «"Tradition and innovation come together as striking Al Janoub Stadium in Al Wakrah City is opened"» (en anglès). FIFA. [Consulta: 10 juliol 2021].
* ↑ «500 days to go: Qatar on track to host memorable edition of FIFA World Cup™». idioma=en. [Consulta: 10 juliol 2021].
* ↑ «Zaha Hadid’s 2022 World Cup stadium in Qatar adapts for future use» (en anglès). [Consulta: 10 juliol 2021].
* ↑ «Al Wakrah Stadium Design». Arxivat de l'original el 2019-05-05. [Consulta: 10 juliol 2021].
* ↑ Vasudevan, Shyam. «All you need to know about 2022 FIFA World Cup venue Al Janoub Stadium» (en anglès). Sportstar. [Consulta: 10 juliol 2021].
* ↑ «Al Wakrah Stadium to host 2019 Amir Cup final» (en anglès). See You In 2022. Arxivat de l'original el 2021-07-10. [Consulta: 10 juliol 2021].
* ↑ «Audio system install at Al Janoub Stadium for Qatar 2022 World Cup» (en anglès britànic). Stadia Magazine, 19-03-2020. [Consulta: 10 juliol 2021].

## Enllaços externs

* Fotografies dels nous estadis a Qatar
* Article i vídeo del nou estadi
* ProgramaArxivat 2010-12-14 a Wayback Machine. de la FIFA
* Coordenades